કેજરીવાલે ગુજરાત મુલાકાતમાં પણ અનેક રાજકીય દાવ નાખ્યા હોવાનું રાજકીય પંડિતો કહી રહ્યા છે. ‘આપ’ પક્ષે હાર્દિક પટેલ જેલમાંથી છૂટ્યો તેને બિરદાવી ભાજપને ભીંસમાં લીધો. પાટીદારો પ્રત્યે સહાનુભૂતિ બતાવી. ખેડૂતોને મળવા સીધા ખેતરમાં પહોંચી ગયા. ભાજપ સરકારના ભ્રષ્ટાચાર સામે લડાઇની જાહેરાત કરી. આ તમામ ઘટનાક્રમથી ‘આપ’ ગુજરાતમાં જમીન ઊભી કરી રહ્યું હોવાનું મનાઈ રહ્યું છે. હાલ ભાજપના પૂર્વ ધારાસભ્ય અને વકીલ યતીન ઓઝા ‘આપ’માં જોડાયા છે, પરંતુ સચિવાલયમાં ચર્ચા ચાલી રહી છે કે, જેમ ચૂંટણી નજીક આવશે તેમ અનેક બુદ્ધિજીવીઓ, નિવૃત્ત અધિકારીઓ ‘આપ’માં જોડાઈને માહોલ બનાવશે.